Við getum lært af því sem gerist annars staðar , þó að það sé ekki víst að hjá okkur verði sagan nákvæmlega eins . En þó að samskipti milli Norðurlandanna séu talsverð hafa stjórnmálin þar yfirleitt lítil áhrif á Íslandi . Enginn stjórnmálaforingjanna á Norðurlöndum undanfarin ár er sérlega eftirminnilegur . Kannski helst Pia Kjærsgaard , gistivinkona VG á fullveldishátíðinni . Auglýsing Sú var tíðin að samskipti milli íslenskra og þýskra stjórnmálamanna voru mikil og góð , en þau tengsl hafa ekki verið ræktuð í áratugi . Því er það fagnaðarefni að Katrín Jakobsdóttir virðist hafa náð góðu sambandi við Angelu Merkel , þó að hún sé ekki framtíðarforingi Þýskalands . Sósíaldemókratar hafa minnkandi fylgi í báðum meginríkjum Vestur-Evrópu meðan öfgaflokkum vex fiskur um hrygg . Nú gæti verið stutt í að England verði eitt af mörgum ríkjum á Bretlandseyjum , landsvæði ívið stærra en Ísland . Smám saman varð Evrópufælni sterkari innan flokksins og margir Sjálfstæðismenn á Íslandi fóru að éta upp tuggur um skrifræðið í Evrópusambandinu , margt af því bull sem orðhagur , ungur blaðamaður , Boris nokkur Johnson , dældi út fyrir aldarfjórðungi , sitjandi á krám í Brussel . Auglýsing Hvað með Bandaríkin og Trump ? Jafnvel í forysturíki lýðræðisins getur illa innrættur , siðlaus og fáfróður durgur orðið forseti . Vinsældir hans virðast jafnvel aukast eftir því sem hann gengur lengra í ofstopanum og illgirninni . Það gæti svipað gerst hér ef popúlistarnir ná að styrkja sig enn frekar . Var Klausturmálið kannski skipulögð aðgerð eftir allt saman - undirbúin af almannatenglum Miðflokksins ? Þá eru liðsmenn flokksins í fremstu víglínu . Svo var þriðji orkupakkinn þar sem VG hefði talið að lýðveldið væri að líða undir lok við samþykkt málsins , væri flokkurinn ekki hinum megin borðsins og sér nú réttilega ekkert að því . Samningar á vinnumarkaði tókust með vitrænni niðurstöðu . Það var neyðarlegt að sjá ríkisstjórnina rembast við að komast að samningaborðinu á sama tíma og forystumenn verkalýðsins virtust hafa lítinn áhuga á þeim tilburðum . Framtíðin að láni – og veðsett Íslenskir neytendur voru ánægðir með WOW sem seldi flugmiða á svo lágu verði að það virtist varla geta staðist . Þeim sem einhvern tímann höfðu lært að lesa ársreikninga var augljóst , að jafnvel þótt útboðið hefði gengið upp var staðan vonlaus . Ríkisstjórnin setti sérstakan viðbragðshóp í gang og fylgdist að eigin sögn grannt með málinu . Á sama tíma varð opinbert að WOW skuldaði ríkinu tæplega tvo milljarða króna í gjöld á Keflavíkurflugvelli . Sú staða var augljóslega með blessun ríkisstjórnarinnar . Auglýsing Stjórnin beit svo höfuðið af skömminni með því að taka sannkallað „ lánsveð “ gott og gilt . Ráðherrar hafa ítrekað lýst því yfir að þeir hafi ekki haft neitt að athuga við þetta fyrirkomulag , sem fékk auðvitað háðulega útreið fyrir dómstólum . Braggamálið hjá Reykjavíkurborg var ekki gott á sínum tíma , en ríkið tapaði sem nemur fjórum ef ekki fimm bröggum á þessari lánastarfsemi . Líklegt er að ef ríkið hefði ekki komið „ til hjálpar “ hefði tapið af gjaldþroti WOW orðið minna , félagið hefði farið fyrr á hausinn og öðrum flugfélögum hefði gefist betri tími til þess að hlaupa í skarðið sem mynduðust sumarið 2019 . Dugandi sjómenn og fiskverkafólk í Eyjafirðinum hafa ekki haft hugmynd um hvernig félagið er rekið í Afríku og kannski fæst vitað um starfsemina þar . Enn og aftur féll ríkisstjórnin á prófinu . Bjarni Benediktsson og Kristján Þór Júlíusson . Mynd : Bára Huld Beck Sjálfur sjávarútvegsráðherrann tengist Samherja tryggðaböndum . Þegar þannig stendur á er auðvitað spurt um hæfi . Eðlilegast væri að hann tæki við öðru ráðuneyti , fyrst allir í ríkisstjórninni bera fyllsta traust til hans . Samgönguráðherra og formaður Framsóknarflokksins ( hann hafði þá ekki tekið við ráðuneyti Samherjamála ) sendi lítt dulbúna pillu á forystuflokk ríkisstjórnarinnar , þegar hann sagði að ekki væri hægt að leggja raflínur vegna andstöðu landeigenda og í framhaldinu að virkjun þyrfti í hvern landsfjórðung . Ráðherra ræktar þjóðgarðinn sinn Svo heyrðist allt í einu frá umhverfisráðherra , en í afmælisriti VG mun koma fram að settur var fyrirvari um að honum yrði skipt út á tveggja ára afmæli stjórnarinnar , sem var einmitt um sömu mundir . Skipanin vakti auðvitað athygli á sínum tíma fyrir það að formaður flokksins taldi aðeins einn alþingismann flokksins hæfan til setu í ríkisstjórn , að frátaldri sjálfri sér . Auglýsing Umhverfisráðherrann skrifaði í grein : „ Í rannsókn sem Hagfræðistofnun HÍ vann að minni beiðni kom í ljós að fyrir hverja krónu sem ríkið leggur til friðlýstra svæða skila sér 23 krónur til baka . “ Þannig sé ekki hægt að treysta á að hlutföllin haldi sér ef hærri fjárhæðum yrði varið til innviðauppbyggingar , þótt það sé til góðs . “ Þetta er kurteislegasta ábending um að ráðherra fari með fleipur sem ég hef séð . Á hverjum einasta degi kynnast tugþúsundir borgarbúa óstjórninni á umferðarljósum þar sem græn bylgja , sem áður var reglan hjá þeim sem keyrðu á löglegum hraða , heyrir sögunni til og rauð plága hefur tekið við . Borgin anar út í framkvæmdir , án þess að nokkur hafi hugmynd um hvenær eða hvort þeim lýkur . Þegar spurt er um lausn er svarið alltaf það sama , óháð því hver spurningin er : Borgarlína . Mynd : Aðsend Þegar Viðreisn gekk til samninga um myndun meirihluta var áskilið að gerð yrði úttekt á stöðu og rekstri borgarinnar og í kjölfarið ráðist í umbætur . Reiði almennings getur brotist fram með ýmsum hætti . Á Íslandi sjáum við að 10 til 20% kjósenda ætla að kjósa flokka sem augljóst er að munu engu breyta til batnaðar , bara vegna þess að fólk vill einhverja aðra en þá sem nú eru við völd , jafnvel orðljóta klámkjafta , sem haga seglum eftir vindum , en hafa engin prinsipp . Auglýsing Engum dylst að innan Sjálfstæðisflokksins eru sviptingar . Reyndar tel ég nær sanni að með félaginu hafi einangrunar - og afneitunarsinnar fengið sérstakt skjól í flokknum . Skömmu síðar sagði Matthías Johannessen , annar fyrrverandi ritstjóri Morgunblaðsins , sig úr Sjálfstæðisflokknum , en ekki er talið að þarna sé orsakasamhengi á milli . Neytendur hafa notið lágra vaxta á verðtryggðum lánum . Kaupmáttur er mikill . Fyrir utan hjal um mikil tækifæri Íslands í Brexit hefur utanríkisstefnan verið í lagi . Landið staðið við sínar alþjóðaskuldbindingar sem aukaaðili að Evrópusambandinu og fullgildur félagi í NATO . Það er traustvekjandi að sjá forsætisráðherra eiga náin og góð samskipti við forystumenn Atlantshafsbandalagsins , án þess að nefna einu orði stefnu VG um að „ Ísland segi sig úr NATO og biðjist afsökunar á þátttöku sinni í hernaðaraðgerðum á þeirra vegum . “ Auglýsing En það breytist lítið til batnaðar nema þjóðin flykki sér að baki eftirfarandi stórmálum : Ríkið hætti að úthluta gæðum til ákveðinna hópa án endurgjalds . Innflutningshöft og tollar á landbúnaðarvörur verði afnumin í áföngum og bændur leystir úr fátæktargildru . Enginn verði þvingaður af vinnumarkaði eingöngu vegna aldurs . Kosningaréttur verði jafn , óháð búsetu . Jafnrétti þegnanna er grundvallarhugsjón lýðræðisins . Þjóðaratkvæði um að ljúka aðildarviðræðum við Evrópusambandið til þess að ná aðildarsamningi sem borinn verður undir þjóðina . Eigi skal breyta . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .